2021. gada 24. augustā Noteikumi Nr. 576

Rīgā (prot. Nr. 57 24. §)

**Grozījumi Ministru kabineta 2019. gada 16. jūlija noteikumos Nr. 357** **"Kooperatīvo sabiedrību atbilstības noteikumi"**

Izdoti saskaņā ar

Kooperatīvo sabiedrību likuma

8. panta otro daļu

Izdarīt Ministru kabineta 2019. gada 16. jūlija noteikumos Nr. 357 "Kooperatīvo sabiedrību atbilstības noteikumi" (Latvijas Vēstnesis, 2019, 150. nr.) šādus grozījumus:

1. Izteikt 10.3. apakšpunktu šādā redakcijā:

"10.3. sabiedrībām, kas sniedz lauksaimniecības tehnikas pakalpojumus vai citus pakalpojumus vai kopīgi iepērk lauksaimnieciskai ražošanai nepieciešamās izejvielas un nenodarbojas ar biedru saražotās produkcijas realizāciju, nepiemēro šo noteikumu 10.2. apakšpunktā minēto prasību;".

2. Aizstāt 10.4. apakšpunktā vārdus "augļu un dārzeņu vai putnkopības" ar vārdiem "augļu un dārzeņu, putnkopības vai biškopības".

3. Aizstāt 10.7. apakšpunktā vārdus "augļu un dārzeņu vai putnkopības" ar vārdiem "augļu un dārzeņu, putnkopības vai biškopības".

4. Papildināt noteikumus ar 10.14. apakšpunktu šādā redakcijā:

"10.14. sabiedrībai, kura darbojas liellopu audzēšanas nozarē:

10.14.1. pirmajā gadā pretendējot uz atbilstības statusu, preču un pakalpojumu apgrozījums starp sabiedrību un tās biedriem ir vismaz 50 procenti no sabiedrības kopējā apgrozījuma;

10.14.2. otrajā gadā pretendējot uz atbilstības statusu, preču un pakalpojumu apgrozījums starp sabiedrību un tās biedriem ir vismaz 60 procenti no sabiedrības kopējā apgrozījuma;

10.14.3. trešajā un nākamajos gados pretendējot uz atbilstības statusu, preču un pakalpojumu apgrozījums starp sabiedrību un tās biedriem ir vismaz 75 procenti no sabiedrības kopējā apgrozījuma."

5. Aizstāt 12.2. apakšpunktā vārdus "meža īpašnieka, kurš" ar vārdiem "personas, kura".

6. Svītrot 12.3. apakšpunktu.

7. Aizstāt 2. pielikuma B.1. sadaļas tabulas 6. punktā vārdus "augļu un dārzeņu nozares sabiedrību vai" ar vārdiem "augļu un dārzeņu nozares sabiedrību, biškopības sabiedrību vai".

8. Izteikt 2. pielikuma B.3. sadaļas tabulas 7. punktu šādā redakcijā:

|  |  |  |  |
| --- | --- | --- | --- |
| "7. | Sabiedrība sniedz mežsaimniecības pakalpojumus un realizē mežsaimniecības produkciju, kura iegūta tās biedru īpašumā vai iepirkta no personas, kura nav sabiedrības biedrs | Jā | Nē" |

Ministru prezidents A. K. Kariņš

Zemkopības ministrs K. Gerhards